**வேலூர் மாவட்ட முதன்மைக் கல்வி அலுவலரின் செயல்முறைகள்**

**ந.க.எண். 4544 /ஆ1/2022, நாள் : 28.10.2022**

|  |  |
| --- | --- |
| பொருள்: | தேர்தல் – வேலூர் மாவட்டம் – தேர்தல் எழுத்தறிவு (ELC) பள்ளி மாணவ/மாணவியர்களுக்கு பாட்டு (singing) போட்டிகள் நடத்துதல் – சார்பாக. |
| பார்வை: | வேலூர் மாவட்ட தேர்தல் அலுவலர் மற்றும் மாவட்ட ஆட்சித் தலைவர் அவர்களின் கடிதம் ந.க.எண். /எச்.2/5506/2022, நாள். 26.10.2022. |

**#######**

பார்வையில் காணும் கடிதத்திற்கிணங்க தேர்தல் எழுத்தறிவு (Electoral Literacy Clubs) பள்ளி மாணவ / மாணவியர்களுக்கு பாட்டு (singing) போட்டிகள் நடத்தப்பட வேண்டும் எனவும், இப்போட்டியில் 18 வயதிற்குட்பட்ட 9, 10, 11, மற்றும் 12-ஆம் வகுப்பு பயிலும் மாணவ, மாணவியர்கள் கலந்து கொள்ளவேண்டும் எனவும் அறிவுறுத்தப்பட்டுள்ளது. மேலும்,

**மேற்படி போட்டிகள் நடத்துதல் தொடர்பான விளக்கங்கள்**

1. ஒவ்வொரு பள்ளிகளிலும் ஏற்கனவே தேர்தல் எழுத்தறிவு (Electoral Literacy Clubs) தொடர்பாக ஒருங்கிணைப்பாளர் நியமனம் செய்யப்பட்டுள்ளது. அவர்களின் தலைமையில் பள்ளிகளில் இப்போட்டிகள் நடத்தப்பட வேண்டும்.
2. வேலூர் மாவட்டக் கல்வி அலுவலர், வேலூர் மாவட்டத்தில் 90 பள்ளிகளை தேர்வு செய்து பாட்டு போட்டிகளை நடத்தப்பட வேண்டும். ஒவ்வொரு பள்ளியிலும் குறைந்தபட்சம் 40 மாணவர்கள் போட்டியில் கலந்து கொள்ள வேண்டும்.
3. பாட்டுப் போட்டியில் கலந்து கொள்ளும் மாணவ / மாணவியர்கள் மேற்படி தேர்தல் ஆணையத்தால் அனுப்பப்பட்டுள்ள பாட்டு வரிகளை பின்னனி இசையுடன் பாடவைத்து அவற்றினை தெளிவாக படம் பிடித்து வீடியோ வடிவ கோப்பாக அனுப்பப்பட வேண்டும். மேற்படி போட்டியாளர்கள் பாடுவதற்கு தேவையான வசதிகளை பள்ளி நிர்வாகத்தினால் செய்து கொடுக்கப்பட வேண்டும்.
4. இப்போட்டியினை சம்மந்தப்பட்ட பள்ளித் தலைமை ஆசிரியர்கள் 16.11.2022-ஆம் தேதிக்குள்ளாக நடத்தி முடிக்கப்பட வேண்டும்.
5. மேற்படி போட்டிகளில் முதல் ஐந்து இடங்களை 17.11.2022-ற்குள் பள்ளி நிர்வாகமே தேர்வு செய்து பரிசு தபொருட்களை வழங்கலாம்.
6. மேலும், மேற்படி பள்ளிகளில் நடைபெறும் போட்டிகள் அனைத்தையும் பதிவு செய்த வீடியோ, முதல் ஐந்து இடங்களை பெற்ற மாணவ, மாணவியர்களின் பதிவை ஒரு DVD யிலும் மற்ற மாணவ, மாணவியர்களின் பதிவுகளை மற்றொரு DVD யிலும் தனித்தனியாக பதிவு செய்து இரண்டு DVD க்களையும் 18.11.2022-க்குள் வேலூர் மாவட்ட ஆட்சித் தலைவர் அலுவலக தேர்தல் பிரிவிற்கு அனுப்பப்பட என பார்வையின் படி தெரிவிக்கப்பட்டுள்ளது. எனவே மேற்கண்டவாறு DVDயில் பதிவு செய்து உரிய விவரங்களுடன் இவ்வலுவலகத்தில் 17.11.2022க்குள் நேரில் ஒப்படைக்குமாறு தெரிவிக்கப்படுகிறது.

(த.பி.பா.)

--2—-

மேலும், இணைப்பு -II-ல் தேர்தல் ஆணையத்தால் அனுப்பி வைக்கப்பட்டுள்ள பாடல் வரிகள் விவரம், இணைப்பு -III-ல் முதல் ஐந்து இடங்களைப் பெறும் நபர்களின் விவரம் அனுப்பப்பட வேண்டிய பட்டியல் மற்றும் இணைப்பு –IV ல் போட்டிகள் நடத்தப்படும் உத்தேச பள்ளிகளின் விவரங்கள் தெரிவிக்க வேண்டிய பட்டியல் ஆகியன இத்துடன் இணைத்து அனுப்பப்படுகிறது. மேலும் பார்வையில் காணும் கடிதத்துடன் வரப்பெற்ற இணைப்பு -I-ல் தெரிவித்துள்ளபடி அறிவுரைகளை பின்பற்றி மேற்குறிப்பிட்ட தேதிகளில் இப்போட்டிகளை நடத்தி முழுமையாக அறிக்கையினை அனுப்பிவைக்குமாறு அனைத்து வகைப் பள்ளித் தலைமை ஆசிரியர்களுக்கும் தெரிவிக்கப்படுகிறது.

( ஓம் க.முனுசாமி,)

இணைப்பு- I to IV (ம) முதன்மைக் கல்வி அலுவலர்,

பார்வை கடித நகல். வேலூர்.

பெறுநர் :

அனைத்து வகைப் பள்ளித் தலைமை ஆசிரியர்கள், வே.மா.

நகல்-

வேலூர் மாவட்ட தேர்தல் அலுவலர் (ம) மாவட்ட ஆட்சியர் அவர்களுக்கு

(தகவலுக்காக பணிந்தனுப்பப்படுகிறது)

//ப.த.//